title: "Galisch"
text: "Galisch (dt. Gallisch) as en keltische spr\u00e4ke, j\u00fc bit s\u00fcw\u00e5t 500 e. Chr. sn\u00e5\u00e5ked w\u00f6rd \u00f6nj Galjen (Fr\u00e5nkrik \u00e4n \u00f6njladende Gebiite bit tu di Rhin). J\u00fc as for \u00e5lem bek\u00e5nd \u00fct hunerte foon \u00d6njschrafte \u00f6nj stiinj, \u00f6nj keraamische pute \u00e4n oudere r\u00e4ischape, \u00e4n aw m\u00fcnte \u00e4n oudere metalene diile (blii, \u00e4n \u00f6nj \u00e5\u00e5n f\u00e5l sink).\n\t\t\nDa jarste galische \u00d6njschaifte datiire \u00e5l foon d\u00e5t s\u00fcste iirhunert for Christi geburt \u00e4n san \u00f6nj Lepontisch (w\u00e5t wilems betr\u00e5chtied w\u00e5rt as en galisch dial\u00e4kt). Ja san f\u00fcnen \u00f6nj Gallia Cisalpina (d\u00e5t as Nord-Itaaljen) \u00e4n wjarn schraawen \u00f6nj en form foon d\u00e5t \u00fc\u00fclj-itaalische Alfab\u00e4t. \u00d6njschrafte \u00f6nj griichisch b\u00f6kst\u00e5\u00e5we foon d\u00e5t treed iirhunert f.Chr. san f\u00fcnen bai da m\u00fcninge foon e Rhone. L\u00e4\u00e4sere \u00d6njschrafte eefter Chr. san m\u00e5\u00e5st \u00f6nj latinsch b\u00f6kst\u00e5\u00e5we.\n\n\u00d6nj j\u00fc tid wus Galjen \u00e5l foon da r\u00f6\u00f6mische beseet \u00e4n w\u00f6rd di spr\u00e4ke diiljs foon d\u00e5t Latinsch ferkr\u00e5ngd. L\u00e5\u00e5ser as da Franke k\u00f6men, fersw\u00fcn j\u00fc g\u00e5ns. Gregor foon Tours schriif \u00f6nj d\u00e5t s\u00fcste iirhunert, d\u00e5t hu manschne \u00f6nj sin gebiit nuch Galisch sn\u00e5\u00e5ke k\u00f6\u00f6n.\n\nOuerd\u00e5t da \u00d6njschrifte m\u00e5\u00e5st en maagisch karakter heewe (d\u00e5t san goue unti hiinje wansche), as oofding ai l\u00e4cht tu ferst\u00f6njen, w\u00e5t miinjd as. Deeram leet di galische spr\u00e4ke har m\u00e5n diiljs rekonstruiire.\n\nBiispel\neefter d\u00e5t bil ruchts:\n\nLiteratuur \nLambert, Pierre-Yves: La langue gauloise : description linguistique, commentaire d'inscriptions choisies / Pierre-Yves Lambert. - Paris : Errance, 1994. - 239 s. - (Collection des Hesperides).\n\nLinke \n\u00c5le galische \u00f6njschrafte (fr\u00e5nsch ).\n\nKiik uk deer \n Gallo\n Galien\n\nSpr\u00e4ke\nFr\u00e5nkrik\nKeltisk spriaken"